Språksenteret (Oslo)

Språksenteret er et ressurssenter for innføringstilbudene for Norskopplæring for minoritetsspråklige i Osloskolen. Blant Språksenterets overordnede mål er å legge til rette for at nyankomne elever raskest mulig kommer i gang med norskopplæring slik at de kan gå inn i ordinære skoletilbud. Senteret driver ulike former for utadrettet virksomhet med både veiledning, kurs og arrangementer. 

Språksenteret ble etablert som et 3-årig prosjekt intensiv norskopplæring høsten 2014. Prosjektperioden ble utvidet og fra høsten 2018 gikk senterets arbeid fra prosjekt til drift. Blant hovedoppgavene er bidrag til effektiv norskopplæring og kartlegging av alle nyankomne elevers skolebakgrunn og ferdigheter. Kartleggingen danner grunnlaget for den enkeltes videre tilbud. 

Senteret er samlokalisert med Sofienberg skole i verneverdige lokaler i Trondheimsveien 48. I 2014 ble det eldste bygget ved skolen rehabilitert for Språksenteret. I 2018 ble kjelleretasjen også pusset opp for Språksenteret. 

Skolelostjenesten i Oslo er underlagt Språksenteret.

Eksterne lenker 
 

Utdanning i Oslo
Innvandring til Norge
Norskopplæring
Utdanningsinstitusjoner etablert i 2014
Sofienberg